
I. ОБЩО ПРЕДСТАВЯНЕ НА УЧЕБНАТА ПРОГРАМА 
Специалността „Детски играчки и сувенири“ запознава с видовете играчки, пособия за игра, дава основни теоретични познания и практически умения в проектирането и изпълнението в материал. Последователно учениците се запознават с основни закономерности на композицията при формоизграждане на средства за игра; с етапите на проектиране; с изработване и представяне на техническа документация. Проектират и изпълняват различни средства за игра съобразени с материала и възрастови групи. Запознават се с технологиите  и използват ръчни и ел. инструменти при работа с различните материали. Развиват пространствено и асоциативно мислене, фантазия, прецизност, сръчност. Възпитават се в естетически вкус.
Обучението се провежда по методиката на отделните етапи на проектирането: аналитичен, творчески, етап на реализиране на проекта, видове работа и последователност на извършването и.
    Часовете се провеждат в специализирани ателиета, оборудвани с работни маси, необходимите машини и друг специфичен инвентар, като включват теоретични и практически занимания. Учебния процес се онагледява с оригинали, снимков материал и др. 
Преподавателите трябва:
· да следват логиката на утвърдената учебна програма;

· да мотивират учениците с индивидуални, съобразени с моментните им възможности задачи, в рамките на учебната програма;

· да балансират теоретичните и практически занятия;

·  да онагледяват учебния процес;

II. ЦЕЛИ НА ОБУЧЕНИЕТО ПО УЧЕБНИЯ ПРЕДМЕТ                        Учебната програма по специален предмет има следните цели:
- Усвояване на специфични знания и умения в областта на визуалните изразни средства;
- да научи учениците да използват в своята практика принципите на формообразуването и средствата на композицията;
- да се усвояват техническите и методическите средства за създаване на ново изделие (играчки, средства за игра);
- да се придобият умения за анализ и навици за оценка на дадени средствата за игра;
- да развива чувствителността на възприятията, въображението (фантазията), асоциативното мислене;
- ползването и прилагането на научната информация;
- развиване на социална отговорност, получаване на познания в приложно ориентираните технологични области. 
III. РАЗПРЕДЕЛЕНИЕ НА УЧЕБНОТО ВРЕМЕ                               
Специфична професионална подготовка
	КЛАС
	I СРОК 

УЧ. СЕДМИЦИ / ЧАСОВЕ 
	II-СРОК

УЧ. СЕДМИЦИ / ЧАСОВЕ
	ЧАСОВЕ

ГОДИШНО

	VIII
	18 / 2
	18 / 2
	72

	IX
	18 / 2
	18 / 2
	72

	X
	18 /2
	18 / 2
	72

	XI
	18 / 4
	18 / 4
	144

	XII
	18 / 5
	11 / 5
	145


IV. УЧЕБНО СЪДЪРЖАНИЕ
Структурирането на учебното съдържание е по раздели и теми. За всеки раздел и тема в програмата са записани препоръчителен брой учебни часове. Учителят конкретизира и може да променя броя на учебните часове за всяка тема в съответствие с посочените за раздела. Учителят разпределя броя на часовете, предвидени по учебния план и по учебната програма в годишното си разпределение.
	№ по ред
	                    Наименование на раздели и теми 
 
	Брой часове
	

	
	VIII клас
	
	

	1.
	Въведение в специалността
	
	


	1.1.
	Организация на работата в учебните ателиета и машинен парк.
	
	

	1.2.

	Запознаване и особеностите на специалността и възможностите за реализация.
	
	

	1.3
	Техника на безопасност- основни правила.
	
	

	2.
	Игрова дейност и средства за игра
	
	Общо VIII клас

	2.1.
	Психологически и физиологически предпоставки.
	
	

	2.2.
	Възрастови групи.
	
	

	2.3
	Социална обусловеност и роля на играта.
	
	

	2.4
	Видове игри и видове средства за игра.
	
	

	2.5
	Исторически преглед.
	
	

	3.
	Основни закономерности на композицията при формоизграждане на средства за игра
	
	

	3.1
	Основни свойства на формата: вид, разположение в пространството, големина, маса, фактура, цвят.
	
	

	3.2
	Формообразуващи фактори: функционалност, конструкция, материали и технологии.
	
	

	3.3
	Композиционни средства: статичност, динамичност, симетрия, асиметрия, видове симетрия.
	
	

	3.4
	Средства за постигане на пластичност на формата: пропорции, мащаб, ритъм, контраст и нюанс, цвят, фактура.
	
	

	3.5
	Запознаване с ергономията и антропометрията (детето и неговите физически възможности).
	
	

	3.6
	Колористика: цвят, основни характеристики на цвета, психофизиологическо въздействие на цвета върху детето.
	
	

	4.
	Методика за проектиране на средствата за игра
	
	

	4.1
	Методически етапи (проучване, анализ и синтез, изводи и отчитане на тенденции, творчески етап, изпълнение).
	
	

	4.2
	Средства за графично изобразяване на проекти и начините на тяхното изпълнение (скици, чертежи, перспективни изображения).
	
	

	4.3
	Средства за пластично изобразяване, основни видове макети ( работен, посадъчен), изработване на прототип.
	
	

	4.4
	Формулиране на критерии и оценка на средства за игра.
	
	

	5.
	Задачи за опростяване, обобщаване и хиперболизиране- работа с хартия
	
	

	6.
	Въвеждане в дисциплината „Техническо чертане“ (формати, мащаби, видове линии, видове проекции, оразмеряване)
	
	

	7.
	Работа с листов дървен материал: изработване на средство на игра по ръчен способ- играчки чрез проникване, играчки чрез наслояване (проектиране, оразмеряване, изрязване, повърхностна обработка, оцветяване и монтаж)
	
	

	7.1.
	Годишен изпит
	6
	


	
	Общо VIII клас
	72
	

	
	IX клас
	
	

	8.
	Въведение в проблемите на средствата за игра от текстил. Потребители на средства за игра от текстил.
	
	

	8.1
	Видове текстилни средства за игра.
	
	

	8.1
	Възрастови групи, психофизиологични и социални изисквания.
	
	

	8.2
	Хигиенни изисквания към текстилните играчки.
	
	

	9.
	Плоски текстилни играчки
	
	

	9.1
	Изработване на плоска текстилна играчка – манипулативна техника на изпълнение – апликация.
	
	

	9.2
	Силуетно-плоскостно проектиране и конструиране (чифтни кройки).
	
	

	10.
	Обемно изграждане на текстилни средства за игра
	
	

	10.1
	Проектиране, конструиране.
	
	

	10.2
	Моделиране на обемите (глина, пластилин, стиропор, дунапрен).
	
	

	10.3
	Сваляне на кройки от модел 1:1.
	
	

	10.4
	Свързване на кройки, пълнене и довършителни работи.
	
	

	10.5.
	Годишен изпит
	6
	

	
	Общо IX клас
	72
	

	
	X клас
	
	

	11.
	Въведение в проблемите на средства за игра от дървесина. Потребители на средства за игра от дървесина
	
	

	11.1
	Видове средства за игра от дървесина.
	
	

	11.2
	Техника на безопасността при работа с дървообработващи машини.
	
	

	11.3
	Възрастови групи, особености .
	
	

	11.4
	Изисквания (конструктивни, технологични, хигиенни).
	
	

	12.
	Изработване на играчки по зададен конструктивен принцип и определени изисквания на формоизграждане
	
	

	12.1
	Изработване на играчки от плоски форми и прости геометрични фигури (танграма,матадор,пъзел).
	
	

	12.2
	Изработване на средства за игра от дървесина с: ротационни форми (низанки по хоризонтала или вертикала); возила (смесени форми); с прости механизми (ексцентрик, въртележка, зъбчато колело и други).
	
	

	12.3.
	Годишен изпит
	8
	

	
	Общо X клас
	72
	

	
	XI клас
	
	

	13.
	Въведение в проблемите на средствата за игра от пластмаса
	
	

	13.1
	Видове пластмаси и технологии.
	
	

	13.2
	Видове играчки от пластмаса.
	
	

	13.3
	Хигиенни изисквания.
	
	

	14.
	Проектиране и изработване на играчки от пластмаса
	
	

	14.1
	Технологични особености и изисквания към играчки по метода на шприцване под налягане – форми за пясък:
- технологични наклони;
- проектиране и изработване на модел (в глина, пластилин, восък), отливане на калъп и модел-майка.
	
	

	14.2
	Технологични особености и изисквания към играчки произведени по метода на блазването и ротационното леене – образни играчки:
- двуделни и клинови калъпи;
- технологични наклони;
- проектиране и изработване на модел (в глина, пластилин, восък), отливане на калъп и модел-майка.
	
	

	14.5.
	Годишен изпит
	8
	

	
	Общо XI клас
	144
	

	
	XII клас
	
	

	15.
	Избор на тема за дипломна работа - съставяне на проектно задание по примерни теми :                                    - средства за конструктивни игри.
- средства за спортни игри.
- средства за ролеви игри.
- средства за дидактични игри.
- средства за манипулативни игри.
- средства за театрални игри.
	
	

	15.1
	Аналитичен етап на проектирането (съдържа основните изисквания, предявени към бъдещото изделие и определящи условията за неговото изработване):
- функционални изисквания;
- експлоатационни изисквания;
- педагогически цели;
- конструктивно-технологични изисквания;
- ергономични изисквания;
- естетически изисквания и други в зависимост от изделието;
- сравнителни таблици.
	
	

	15.2
	Творчески етап на проектирането:
- формулиране на концепция;
- разработване на принципни решения;
- разработване на варианти – идейна фаза;
- графично изобразяване на вариантите;
- макетиране на избраните варианти (мек макет);
- разработване на детайлите;
- определяне на компановката и на функционалните възли;
- композиционно-пластична разработка на формата;
- цветови решения;
- експериментиране на избрания вариант в реална среда (по възможност) - функционални, технически и художествени свойства;
- оптимизиране на избрания вариант;
- изработване на документация (графични оригинали и цветови решения);
- изработване на прототип.
	
	

	
	Общо XII клас
	145
	

	
	Общо
	505
	


Раздел 1.  Въведение в специалността
Цели: Запознаване със същността на специалността – игрова дейност и средства за игра.
Раздел 2. Игрова дейност и средства за игра
Цели: Запознаване с историческото развитие на играчките; с психологическите особености на различните възрастови групи.
Раздел 3. Основни закономерности на композицията при формоизграждане на средства за игра
Цели: Запознаване с формообразуващите фактори и композиционните средства при проектиране на средства за игра.
Раздел 4. Методика за проектиране на средства за игра
Цели: Запознаване с етапите на проектиране и начина на тяхното представяне и документиране.
Раздел 5. Задачи за опростяване, обобщаване и хиперболизиране – работа с хартия.
Цели: Развиване на асоциативното мислене, фантазията, способността за стилизация.
Раздел 6. Въвеждане в дисциплината "Техническо чертане" (формати, мащаби, видове линии, видове проекции, оразмеряване).
Цели: Запознаване с основните елементи и понятия на техническото чертане. Да разчита, анализира и изработва чертежи.
Раздел 7. Играчки от листов дървен материал: изработване на средство за игра по ръчен способ – играчки чрез проникване, играчки чрез наслояване (проектиране, оразмеряване, изрязване, повърхностна обработка, оцветяване и монтаж).
Цели: Запознаване с проектирането на средства за игра от листов дървен материал; конструктивни решения. Запознаване с физичните качества на листовия дървен материал, технологичната последователност и етапи на работа. 
Раздел 8. Въведение в проблемите на средствата за игра от текстил. Потребители на средства за игра от текстил.
Цели: Запознаване с различните видове текстилни играчки.
Раздел  9. Плоски текстилни играчки
Цели: Запознаване с конструктивно-технологичните и хигиенни изисквания при проектиране и изработване на средства за игра от текстилни материали.
Раздел 10. Обемно изграждане на текстилни средства за игра
Цели: Прилагане технологията на работа с текстилни материали. 
 Спазване на технологичната последователност и етапи на работа. Запознаване с видовете кройки и начини на разкрояване. Съчетава добре цветове и материали.
Раздел 11. Въведение в проблемите на средства за игра от дървесина. Потребители на средства за игра от дървесина.
Цели: Запознаване с различните видове дървени играчки.
Раздел 12. Изработване на играчки по зададен конструктивен принцип и определени изисквания на формоизграждане
Цели: Запознаване с принципите на проектиране чрез модулна мрежа- комбинаторика. Запознаване с принципите на проектиране на изделия с ротационни форми. Спазване на технологичната последователност и етапи на работа. 
Раздел 13. Въведение в проблемите на средствата за игра от пластмаса
Цели: Запознаване с различните видове пластмасови играчки.
Раздел 14. Проектиране и изработване на играчки от пластмаса 
Цели: Запознаване с видовете пластмаси и технологиите на производство. Запознаване с проектирането и изработването на модел от глина или пластелин, отливане на калъп и модел- майка.
Раздел 15. Избор на тема за дипломна работа - съставяне на проектно задание по примерни теми:
- средства за конструктивни игри;
- средства за спортни игри;
- средства за ролеви игри;
- средства за дидактични игри;
- средства за манипулативни игри;
- средства за театрални игри.
Цели: Учениците да покажат съвкупност от знания и сръчности довели до оптимално решение на избраната тема. Дипломната задача представя познанията за естетика на формоизграждане на база функционални, експлоатационни, конструктивни и т.н. изисквания и възпитателни цели.
      Една седмица, преди оформянето на годишните оценки се провежда задължително изпитване за установяване на изходното ниво на учениците по учебен предмет „Детски играчки и сувенири“ от VIII до XI клас.
Задачите на учениците са както следва:
8-ми клас: Изпълнение на проект по зададена тема - модел на средство за игра от листов дървен материал. На изпита учениците трябва да представят :
- чертеж на изделието и детайлите - формат 35/50 или 50/70; материали - кадастрон, паус, моливи, линии, кривки.
- цветно решение по темата - цветни скици;
Продължителност на изпита - 6 учебни часа.
  9-ти клас: Изпълнение на проект по зададена тема - модел на средство за игра от текстил (плоска или обемна играчка). На изпита учениците трябва да представят :
- проект – цветно решение; формат 35/50 или 50/70; материали - кадастрон, темперни бои, цветни моливи, цветни хартии;
Продължителност на изпита - 6 учебни часа.
  10-ти клас: Изпълнение на проект по зададена тема - модел на средство за игра от дървесина, съставено от прости геометрични и ротационни форми. На изпита учениците трябва да представят :
- чертеж на изделието и детайлите в проекции и оразмеряване - формат 50/70 - материали кадастрон, паус, линии, триъгълници, кривки.
- цветно решение - цветни скици.
Продължителност на изпита - 8 учебни часа.
  11-ти клас: Изпълнение на проект по зададена тема - модел на средство за игра от пластмаса. На изпита учениците трябва да представят :
- проект – цветно решение - формат 35/50 или 50/70; материали - кадастрон, темперни бои, цветни моливи и цветни хартии.
Продължителност на изпита - 8 учебни часа.
Годишната оценка се формира от комисия, определена от директора след разглеждането на годишния изпит и представяне на учебните задачи от цялата година. За получаване на професионална квалификация учениците от 12 клас полагат изпити по теория и практика на професията по Национални изпитни програми.
V. ОЧАКВАНИ  РЕЗУЛТАТИ
В края на обучението по специфична професионална подготовка по учебния предмет „Детски играчки и сувенири“, ученика трябва да придобие следните компетентности:
- да познава същността на специалността- игрова дейност и средства за игра;
- да познава историческото развитие на играчките;
- да познава психологическите особености на различните възрастови групи;
- да познава методиката на проектиране;
- да познава основните материали за производство на средства за игра;
- да познава основните закономерности при формоизграждане на средства за игра;
- да познава изразни средства за изготвяне на проект и техническа документация за средствата за игра;
- да познава технологиите за ръчна и машинна обработка на материалите.
VI. АВТОРСКИ КОЛЕКТИВ
Десислава Милева - преподавател по „Детски играчки и сувенири“
Ангелина Симеонова -  преподавател по „Детски играчки и сувенири“
НАЦИОНАЛНА ГИМНАЗИЯ ЗА ПРИЛОЖНИ ИЗКУСТВА
гр. София


